EkBass/fiwiki-20250220-pages-articles huggingface dataset:
Wadii el-Jeri

Wadii el-Jeri (; s. 1972) on tunisialainen lääkäri. Hän toiminut vuodesta 2012 lähtien Tunisian jalkapalloliiton puheenjohtajana.Tunisie: Wadii El Jeri, nouveau président de la Fédération tunisienne de football RFI 1.4.2012 Viitattu 19.6.2014 El-Jeri joutui syytteeseen lahjontaepäilystä yrittäessään sopia Tunisian ja Kamerunin välistä MM-karsintaottelua tuomaroineen Koman Coulibalyn kanssa Tunisian suosimisesta.TUNISIE : LE PRÉSIDENT DE LA FÉDÉRATION WADII EL JERI DEVANT LA JUSTICE tounes24.com 4.12.2013 Viitattu 19.6.2014 Vuoden 2015 Afrikan-mestaruuskisossa Tunisian kärsittyä tappion Päiväntasaajan Guinealle puolivälierissä kohua nostaneen erotuomarin toiminnasta el-Jeri päätti ilmoittaa Afrikan jalkapalloliitolle erostaan Afrikan mestaruuskisojen komiteasta.CAF : Jarii (FTF) démissionne footafrica365 1.2.2015 Viitattu 1.2.2015 Helmikuussa 2023 el-Jerille langetettiin maastapoistumiskielto häneen kohdistuvien rahanpesu-, kavallus- ja korruptiosyytösten vuoksi.Face à Kaïs Saïed, Wadie Jary fait de la résistance Jeune Afrique == Lähteet == Luokka:Tunisialaiset lääkärit Luokka:Tunisialaiset urheiluvaikuttajat Luokka:Vuonna 1972 syntyneet Luokka:Elävät henkilöt
Naisten Liiga -kausi 2014

Naisten Liiga -kausi 2014 oli vuonna 2006 perustetun Naisten Liigan yhdeksäs kausi. Kaikkiaan jalkapallon naisten Suomen mestaruudesta pelattiin 44. kertaa. Liiga pelattiin 10 joukkueen kaksinkertaisena runkosarjana ja sen jälkeen kuuden parhaan joukkueen yksinkertaisena yläloppusarjana ja neljän huonoimman kaksinkertaisena alaloppusarjana. Loppusarjoissa otettiin huomioon alkusarjojen pisteet. Alaloppusarjan viimeiseksi jäänyt joukkue putosi kaudeksi 2015 Naisten Ykköseen. Heinä-elokuussa sarja oli yli kuukauden pituisella tauolla alle 20-vuotiaiden MM-kilpailujen vuoksi. Suomen mestaruuden voitti PK-35, jolle se oli kaikkien aikojen neljäs. Mestaruus ratkesi vasta viimeisellä ottelukierroksella, kun PK-35 kukisti vieraskentällä sarjaa johtaneen Åland Unitedin. Ottelua oli seuraamassa kauden ennätysyleisö, 1 593 katsojaa. Pronssille sijoittui kuopiolainen Pallokissat, jolle mitali oli seurahistorian ensimmäinen. Ykköseen putosi Oulu Nice Soccer ja liigaan puolestaan nousi kaudeksi 2015 Tampereen Ilves. Liigan parhalle maalintekijälle jaettavan Hanna-Mari Sarlin -palkinnon sai 20 maalia tehnyt PK-35:n Sanna Saarinen. Vuoden liigapelaajaksi valittiin Turun Palloseuraa edustanut Ria Öling ja vuoden erotuomariksi Kirsi Heikkinen. Vuoden lupaavana nuorena pelaajana palkittiin Pallokissojen Katriina Naumanen. == Joukkueet == Joukkue Paikkakunta Kotikenttä Perustettu Päävalmentaja FC Honka Espoo Tapiolan urheilupuisto 1975 Timo Lounio HJK Helsinki Töölön pallokenttä 1907 Maria Virolainen Kokkola Futis 10 Kokkola Kokkolan keskuskenttä 2010 Risto Willman (15.6. saakka) Hannu Ketoja Merilappi United Kemi City Sport Areena 2011 Jukka-Pekka Poutiainen NiceFutis Pori Porin stadion 1989 Kari Latvanen ONS Oulu Castrenin kenttä 2007 Mauri Holappa Pallokissat Kuopio Kuopion keskuskenttä 2007 Ollipekka Ojala PK-35 Vantaa Vantaa ISS Stadion 1935 Jari Väisänen TPS Turku Turun yläkenttä 1922 Sami Haltia Åland United Lemland Bengtsböle Idrottspark 2004 Gary Williams ==Runkosarja== == Ylempi loppusarja == == Alempi loppusarja == == Parhaat maalintekijät == Sijoitus Pelaaja Joukkue Maalit 1\. Sanna Saarinen PK-35 Vantaa 20 2\. Sanni Franssi PK-35 Vantaa 19 3\. Brooke Barbuto NiceFutis 17 Adelina Engman Åland United 5\. Ria Öling TPS 16 6\. Juliette Kemppi Åland United 14 7\. Signy Aarna Pallokissat 13 8\. Riikka Hannula FC Honka 12 Natalia Kuikka Merilappi United Cynthia Uwak Åland United == Kuukauden pelaajat == Naisten Liigan kuukauden pelaajan valitsee Jalkapallon Pelaajayhdistys. Kuukausi Pelaaja Joukkue Maalis-huhtikuu Natalia Kuikka Merilappi United Toukokuu Riikka Hannula FC Honka Kesäkuu Sanni Franssi PK-35 Vantaa Heinäkuu Ria Öling TPS Elokuu ei valittu ottelutauon vuoksi Syys- lokakuu –yläloppusarja Ria Öling TPS –alaloppusarja Brooke Barbuto NiceFutis ==Lähteet== Luokka:Kansallinen liiga -kaudet Luokka:Jalkapallosarjojen kausi 2013–2014/2014
Signy Aarna

Signy Aarna (s. 4. lokakuuta 1990 Ahja) on virolainen jalkapalloilija. Hän on edustanut Suomen liigassa Kuopion Pallokissoja kausina 2014–2017 ja Åland Unitedia 2018-2022 . Hän on voittanut liigamestaruuden kaudella 2020 sekä Suomen Cupin vuosina 2020, 2021 ja 2022. Aarna on aikaisemmin pelannut Viron naisten pääsarjassa FC Lootos Põlvan joukkueessa. == Maajoukkue == Viron naisten jalkapallomaajoukkueetta Aarna on edustanut yli 40 kertaa. Kesäkuuhun 2014 mennessä hän oli tehnyt A-maajoukkueessa 21 maalia, jolla Aarna on Viron naisten maajoukkueen kaikkien aikojen toiseksi paras maalintekijä.Kõik naiste koondise internatsionaalid Eesti Jalgpalli Liit. Viitattu 19.6.2014. Vuosina 2011 ja 2015 hänet valittiin Viron parhaaksi naispelaajaksi. == Ottelut & Maalit == Vuosi Seura Sarjaottelut (-maalit) Maaottelut (-maalit) 2008 Põlva FC Lootos 17 (48) 2009 Põlva FC Lootos 20 (11) 10 (4) 2010 Põlva FC Lootos 20 (14) 9 (7) 2011 Põlva FC Lootos 20 (22) 8 (3) 2012 Põlva FC Lootos Tartu SK 10 Premium* 17 (28) 6 (10) 8 (2) 2013 Põlva FC Lootos 17 (30) 8 (4) 2014 Pallokissat Kuopio 22 (13) 10 (5) 2015 Pallokissat Kuopio 23 (17) 9 (3) *Tartu SK 10 Premium on ollut FC Lootoksen farmijoukkue Esiliigassa (II-taso) == Lähteet == *Signy Aarna Viron jalkapalloliiton sivuilla *Signy Aarna FC Lootoksen sivuilla === Viitteet === Luokka:Virolaiset jalkapalloilijat Luokka:Suomen virolaiset Luokka:Vuonna 1990 syntyneet Luokka:Elävät henkilöt
Time (täsmennyssivu)

Time voi viitata esimerkiksi seuraaviin asioihin: * Time, yhdysvaltalainen aikakauslehti * Time, Time-lehden alkuperäinen julkaisija * Time Warner, Time- yrityksen seuraaja * Time, norjalainen kunta * Time, suomalainen yhtye * ”Time”, Pink Floyd -yhtyeen kappale * ”Time”, I’Dees -yhtyeen kappale * ”Time”, The Alan Parsons Projectin kappale * ”Time”, Uzarin ja Maimunan kappale, Valko-Venäjän edustaja Eurovision laulukilpailussa 2015 * ”Time”, O.Torvaldin kappale, Ukrainan edustaja Eurovision laulukilpailussa 2017 * "Time", Izabon kappale, Israelin edustaja Eurovision laulukilpailussa 2012 * Time, Rettig-tupakkatehtaan savukemerkki 1960-luvulla
Diglyymi

Diglyymi eli dietyleeniglykolidimetyylieetteri tai bis(2-metoksietyylieetteri) (C6H14O3) on eettereihin kuuluva orgaaninen yhdiste. Yhdistettä käytetään liuottimena orgaanisissa synteeseissä. ==Ominaisuudet== Huoneenlämpötilassa diglyymi on väritön makeahkolta tuoksuva neste. Yhdiste liukenee erittäin hyvin veteen ja myös moniin orgaanisiin liuottimiin. Kemiallisesti yhdiste on stabiili, mutta voi korkeassa lämpötilassa muodostaa peroksideja. Diglyymi liuottaa hyvin polystyreeniä, vinyylikloridipolymeerejä, selluloosa- asetaattia, polymetyylimetakrylaattia, rikkiä, hartseja, kasviöljyjä, orgaanisia booriyhdisteitä, metalleja, kuten natriumia ja useita kovalenttisia epäorgaanisia yhdisteitä.Dieter Stoye: Solvents, Ullmann's Encyclopedia of Industrial Chemistry, John Wiley & Sons, New York, 2000. Viitattu 19.6.2014 Diglyymi koordinoituu moniin metalli-ioneihin ja muodostaa niiden kanssa kompleksiyhdisteitä. ==Valmistus ja käyttö== Diglyymiä valmistetaan korkeassa paineessa dietyylieetterin ja etyleenioksidin välisellä katalyyttisellä reaktiolla 50-60 °C:n lämpötilassa. Sivutuotteina prosessissa voi muodostua tri- ja tetraetyleeniglyklidimetyylieettereitä ja muita korkeamman molekyylimassan omaavia johdannaisia. Muodostuva diglyymi puhdistetaan tislaamalla. Diglyymi on polaarinen aproottinen liuotin. Diglyymiä käytetään liuottamaan eräitä polymeerejä, kuten polystyreeniä. Sitä käytetään myös liuottimina orgaanisissa reaktioissa, joissa on läsnä organometalliyhdisteitä tai muita metalliyhdisteitä, jotka hyötyvät koordinoituvasta liuottimesta. Yhdistettä käytetään liuottimena myös tekstiiliväreissä, kosmetiikassa ja lakoissa sekä valovastuksien valmistamisessa. ==Lähteet== Luokka:Eetterit Luokka:Liuottimet
Rakkaus (täsmennyssivu)

Rakkaus voi viitata ainakin seuraaviin: * rakkaus, tunne * Rakkaus, Lea Lavenin albumi vuodelta 1986 * Rakkaus, Jarkko Martikaisen albumi vuodelta 2006 * Rakkaus, Waltteri Torikan albumi vuodelta 2015 * Rakkaus (Amour), Michael Haneken ohjaama elokuva vuodelta 2012.
Puu (täsmennyssivu)

Puu voi viitata esimerkiksi seuraaviin asioihin: * puu, suurikokoinen monivuotinen puuvartinen kasvi * puu eli puuaines, puuvartisten kasvien varressa oleva kova solukko * puutavara, raaka-aine * puu, solmuista ja kaarista koostuva graafi * puu, tietorakennetyyppi * Puu, australialainen elokuva vuodelta 2010 * Anna Puu (s. 1982), suomalainen laulaja
Nurmikaivaja

Nurmikaivaja, aikaisemmalta nimeltään kaivuri (Geositta cunicularia) on kaivajien heimoon kuuluva varpuslintu. == Levinneisyys == Nurmikaivajaa tavataan laajalla alueella Etelä-Amerikassa. Sen levinneisyysalue ulottuu Etelä-Amerikan eteläosista Perun keskiosiin ja Brasilian eteläosiin. Lajia on kuvattu melko yleiseksi, ja se on luokiteltu elinvoimaiseksi. == Lähteet == Luokka:Kaivajat
Yleinen suomalainen teollisuusnäyttely 1876

Yleinen suomalainen teollisuusnäyttely 1876 oli Suomen ensimmäinen kotimaista teollisuutta ja taidetta esitellyt messutapahtuma, joka pidettiin kesällä 1876 Helsingin Kaivopuistossa. Aloitteen näyttelyn pitämisestä oli tehnyt J. V. Snellman Suomen senaatille jo vuonna 1868, mutta katovuodet ja erityisesti suuri nälänhätä lykkäsivät tapahtuman järjestämistä. Kaivohuoneen pohjoispuolella sijainneen 40 metriä pitkän ja leveän näyttelyhallin suunnitteli arkkitehti Theodor Höijer. Kaivohuone toimi tapahtuman pääravintolana, ja Carl Kämp vastasi ravintoloinnista. Näyttelyn avajaiset olivat 1. heinäkuuta ja näyttely oli avoinna syyskuun puoliväliin saakka. Näyttelyn avasi kenraalikuvernööri Nikolai Adlerberg Suomenlinnan tykkien ampuessa kunnialaukauksensa. Näytteilleasettajia oli 1 769, ja pääsylipun lunasti kahden ja puolen aukiolokuukauden aikana 93 000 kävijää. Näyttelyn kohokohta oli kaksi viikkoa avajaisten jälkeen, kun keisari Aleksanteri II puolisoineen sekä kruununperillinen Aleksanteri puolisoineen vierailivat näyttelyssä. Näyttelyssä oli esillä muun muassa Suomessa valmistettuja maatalous- ja teollisuuskoneita, veneitä sekä kokonainen höyryveturi. Kansatieteellisellä osastolla esiteltiin sisustettuja maalaiskoteja ja taidehallissa oli esillä suomalaisten taiteilijoiden teoksia. Näyttelyalueella sijaitsi kahvila, puistoravintola, Hartwallin mineraalivesimyyntipiste ja Sinebrychoffin Bierhalle, jossa myytiin olutta. Kaivohuoneen edustalle oli tehty Bonhoffin kauppapuutarhan toteuttama koristekasvikuvioistutus suihkulähteineen. ==Kuvagalleria== Teollisuusnäyttelyn näyttelyrakennus.jpg|Näyttelyrakennus ulkoapäin Teollisuusnäyttelyn näyttelyhalli.jpg|Näyttelyhalli sisältä Aleksanteri_II_Teollisuusnäyttelyssä.jpg|Keisari Aleksanteri II seurueineen == Lähteet == ==Aiheesta muualla== * Suunnitelma Helsingissä pidetyn Suomen yleisen teollisuusnäyttelyn rakennukseksi 1876. Museovirasto. * Suomen teollisuusnäyttely 1876, Suomen Kuvalehti, 05.10.1935, nro 40, s. 14, Kansalliskirjaston digitaaliset aineistot Luokka:Messut (tapahtumat) Luokka:Näyttelyt Luokka:Suomen suuriruhtinaskunta Luokka:Helsingin historia Luokka:1876 Luokka:Kaivopuisto
Yö (täsmennyssivu)

Yö voi viitata esimerkiksi seuraaviin asioihin: * yö, vuorokaudenaika * Yö ry, suomalainen taiteilijayhdistys * Yö, suomalainen rock-yhtye * Yö, Michelangelo Antonionin elokuva vuodelta 1961 * Yö, Edwin Lydénin öljyvärimaalaus vuodelta 1923.
WISE 0855–0714

WISE 0855–0714 (pidempi nimitys WISE J085510.83–071442.5) on ruskea kääpiö (tai ruskea alikääpiö) noin 7,18 valovuoden päässä Maasta, Vesikäärmeen tähdistössä. Tähti löydettiin vuonna 2013, ja löydöstä ilmoitettiin julkisesti maaliskuussa 2014. Se on neljänneksi Aurinkoa lähin löydetty tähti ja kylmin tunnettu ruskea kääpiö. Kohteen pienestä koosta johtuen on mahdollista, että kyseessä olisikin tähtienvälinen planeetta. == Katso myös == *Luettelo lähimmistä tähdistä *Luhman 16 == Lähteet == Luokka:Paikallinen kuuma kupla Luokka:Lähimmät tähdet Luokka:Ruskeat kääpiöt
Kaxskäla

Kaxskäla (aiemmin ) on saari Kemiönsaaren kunnassa. Se kuuluu Hiittisten saaristoon. Saaren eteläkärjessä on Kasnäsin kylä, jossa on vierasvenesatama ja yhteysalus M/s Aurora liikennöi sieltä Rosalan saarelle. Kasnäsissä toimi maiemmin Saaristomeren luontokeskus Sinisimpukka. Saaren pohjoisosassa on Kaxskälan kylä. Kaxskälan saari on runsaan kahdeksan neliökilometrin kokoinen. Sen asukasluku on 64, mutta kesäisin asukasluku kasvaa kolmeensataan. Saarelle on tieyhteys Lövön kautta. Saarelta kulkee Rosalan yhteysaluksen lisäksi lossi Högsåraan. ==Lähteet== Luokka:Hiittisten kylät Luokka:Kemiönsaaren saaret
Viha (täsmennyssivu)

Viha voi viitata esimerkiksi seuraaviin asioihin: * viha, inhon, vastenmielisyyden, antipatian tai vihamielisyyden tunne * viha, sairaustyyppi suomalaisessa kansanperinteessä * Viha, Mathieu Kassovitzin ohjaama elokuva vuodelta 1995 * sodan tai miehityksen nimitys, kuten: ** vanha viha, Ruotsin ja Moskovan ruhtinaskunnan välinen sota 1495–1497 ** pitkä viha, Ruotsin ja Moskovan Venäjän välinen sota 1570–1595 ** isoviha ja pikkuviha, venäläismiehitykset Suomessa 1700-luvulla
Tieteen yleistajuistaminen (kirja)

Tieteen yleistajuistaminen on Gaudeamuksen vuonna 2013 julkaisema kirja, jonka ovat toimittaneet Urpu Strellman ja Johanna Vaattovaara. == Aiheesta muualla == * Jouni Huhtanen: Käytännön ohjeita tieteen yleistajuistajille. Agricola 31.1.2013. * Päivi Garner: Arviointi teoksesta Tieteen yleistajuistajan käsikirja. Kielikello 1/2013. * Ville Eloranta: Tiede ja media puhuvat eri kieltä. Helsingin sanomat 1.3.2013. * Sanna Nyqvist: Yleistajuistaminen kuuluu kaikille. Tieteessä tapahtuu 3/2013. * Pekka Wahlstedt: Kiteytä ja koukuta. Acatiimi 2/2013. * Marko Hamilo: Populaaristi popularisoinnista. Tiede 8.5.2013. * Tiina Mahlamäki: Havainnollinen opas yleistajuiseen tieteestä viestimiseen. Uskonnontutkija 1/2014. * Tiina Raevaara: Yleistajuisesti tieteen yleistajuistamisesta. Tarinoita tieteestä, Suomen kuvalehden blogit 20.5.2013. Luokka:Kirjat tieteestä Luokka:Suomalaiset tietokirjat Luokka:Vuoden 2013 kirjat
Emily Penttilä

Emily Penttilä (s. 5. tammikuuta 1993 Örebro, Ruotsi) on suomalainen golfaaja.Emily Penttila Bio Tulane Green Wave Official Athletic Site Amatöörinä pelaava Penttilä pelasi kesällä 2014 major-turnaus Yhdysvaltain avoimissa. Karsinnassa toiseksi sijoittunut Penttilä selviytyi US Openin pääsarjaan sen historian toisena suomalaisnaisena Minea Blomqvist-Kakon jälkeen.Ylen urheilu Ensimmäisellä kierroksella Penttilä teki 14 lyöntiä yli par-tuloksen, ja toisella kierroksella hän löi 12 yli parin. Tämän jälkeen sijalla 151 ollut Penttilä karsiutui jatkokierroksilta.http://yle.fi/urheilu/penttilan_kilpailu_us_openissa_jai_kahden_kierroksen_mittaiseksi/7312430 Heinäkuussa 2014 Penttilä kuului Suomen naisjoukkueeseen, joka saavutti joukkuekilpailussa Ranskalle häviten EM-hopeaa. Finaalipaikka oli Suomelle historian ensimmäinen.http://yle.fi/urheilu/suomelle_historiallinen_hopeamitali_golfin_em- joukkuekilpailussa/7353089?ref=leiki-es ==Menestys major-kilpailuissa== Kilpailu 2014 Yhdysvaltain avoimet CUT DNP = ei pelannut, CUT = ei selviytynyt kilpailun viimeisille kierroksille, "T" jaettu sijoitus. Voitot merkitty vihreällä taustalla ja sijoitukset 10 parhaan joukkoon keltaisella taustalla. == Lähteet == Luokka:Suomalaiset golfaajat Luokka:Vuonna 1993 syntyneet Luokka:Elävät henkilöt
Jalkapallon Aasian-mestaruuskilpailut 2007

Jalkapallon Aasian-mestaruuskilpailut 2011 pelattiin 7.–29. heinäkuuta 2007. Turnaus oli järjestyksessään 14. Aasian-mestaruuskilpailut. Isäntämaina toimivat Indonesia, Malesia, Thaimaa ja Vietnam, joten kyseessä oli ensimmäinen kerta, kun Aasian-mestaruuskilpailut jaettiin kahden tai useamman maan kesken. Mestaruuden voitti Irak, joka kukisti loppuottelussa Saudi- Arabian 1–0. Ratkaisevan maalin teki turnauksen parhaaksi pelaajaksi valittu Younis Mahmoud. Kolmanneksi sijoittui Etelä-Korea. ==Joukkueet== Joukkue Karsintatapa Isäntämaa Isäntämaa Isäntämaa Isäntämaa A-lohkon voittaja A-lohkon toinen B-lohkon voittaja B-lohkon toinen C-lohkon voittaja C-lohkon toinen D-lohkon voittaja D-lohkon toinen E-lohkon voittaja E-lohkon toinen F-lohkon voittaja F-lohkon toinen Lähde ==Ottelupaikat== Jakarta Palembang Kuala Lumpur Shah Alam Gelora Bung Karno Stadium Gelora Sriwijaya Stadium National Stadium Shah Alam Stadium Kapasiteetti: 88 306 Kapasiteetti: 40 000 Kapasiteetti: 87 411 Kapasiteetti: 69 932 160px 200px 200px Bangkok Bangkok Hanoi Hồ Chí Minh Rajamangala Stadium Suphachalasai Stadium Mỹ Đình National Stadium Army Stadium Kapasiteetti: 65 000 Kapasiteetti: 19 793 Kapasiteetti: 40 192 Kapasiteetti: 25 000 150px ==Lohkovaihe== ===Lohko A=== ===Lohko B=== ===Lohko C=== ===Lohko D=== ===Pudotuspelit=== {{Turnauspuu8 |21. heinäkuuta - Bangkok||2||0 |22. heinäkuuta - Kuala Lumpur||0 (2)| (rp.)|0 (4) |21. heinäkuuta - Hanoi| (rp.)|1 (4)||1 (3) |22. heinäkuuta - Jakarta||2||1 |25. heinäkuuta - Kuala Lumpur| (rp.)|0 (4)||0 (3) |25. heinäkuuta - Hanoi||2||3 |29. heinäkuuta - Jakarta||1||0 |28. tammikuuta - Palembang| (rp.)|0 (6)||0 (5) }} Lähde ==Sijoitukset== Sija Joukkue 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. == Lähteet == 2007 Aasian-mestaruuskilpailut Luokka:Indonesian urheilutapahtumat Luokka:Malesian urheilutapahtumat Aasian- mestaruuskilpailut 2007 Aasian-mestaruuskilpailut 2007 Aasian- mestaruuskilpailut 2007 Aasian-mestaruuskilpailut 2007
Azzedine Doukha

Azzedine Doukha (, s. 5. elokuuta 1986 Chettia) on algerialainen jalkapallomaalivahti. Hän edustaa Algerian pääsarjassa pelaavaa JS Kabylieta. == Maajoukkueura == Doukha pelasi ensimmäisen maaottelunsa Algerialle 12. marraskuuta 2011 Tunisiaa vastaan. Doukha kilpaili Brasilian MM-kisojen 2014 kolmosmaalivahdin paikasta Cédric Si Mohamedn kanssaCédric-Doukha: c'est du 51-49 pour la 3e place de gardien ! lagazettedufennec.com 6.4.2014 Viitattu 19.6.2014 , mutta jäi lopulta joukkueen ulkopuolelle. Doukha on pelannut 12 maaottelua. Hän kuului Afrikan-mestaruuden 2019 voittaneeseen joukkueeseen. == Lähteet == Luokka:Algerialaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Asser Lindholm

Asser Lindholm (s. 31. maaliskuuta 1955) on aktiiviuransa lopettanut suomalainen koripalloilija. Lindholm aloitti pääsarjauransa pelaten yhden kauden Helsingin NMKY:ssä saavuttaen SM-hopeaa, minkä jälkeen hän pelasi Tapiolan Hongassa/Playhongassa kymmenen SM-sarjakautta. Hongassa Lindholm voitti Suomen mestaruuden vuonna 1979 ja Suomen cupin vuonna 1978. Lisäksi hän saavutti Hongassa kaksi SM-hopeaa, kaksi SM-pronssia ja yhden cup-hopean. Pääsarjauransa viimeisen kauden 1982–1983 Lindholm pelasi Tampereen Pyrinnössä. A-nuorten maaotteluista Lindholm pelasi 12 kappaletta 9,1 pisteen keskiarvolla.baskethotel.fi Urheilijanuransa jälkeen Lindholm on toiminut muun muassa toimitusjohtajana suorahakuun erikoistuneessa yrityksessä.http://www.basket.fi/uutiset/kaikki_uutiset/koripalloliitto/?x122581=100956 == Saavutukset == * Suomen mestaruus 1979 ** SM-hopeaa 1972, 1977 ja 1978 ** SM-pronssia 1973 ja 1975 * Suomen cup 1978 ** Suomen cupin hopeaa 1977 == Lähteet == * Asser Lindholm – Suomen Koripalloliitto baskethotel.fi === Viitteet === Luokka:Suomalaiset koripalloilijat Luokka:Vuonna 1955 syntyneet Luokka:Elävät henkilöt
Pekka Kurvinen

Pekka Kurvinen –nimisiä henkilöitä ovat: * Pekka Kurvinen, suomalainen koripalloilija * Kunto Pietari (Pekka) Kurvinen, suomalainen juristi
Kärra

Kärra on Dragsfjärdin kirkonkylä Kemiönsaaren kunnassa. Tilastollinen taajama on nimeltään Dragsfjärdin kirkonkylä. Kylä sijaitsee Dragsfjärdenin ja Norrfjärdenlahden välisellä kapealla kannaksella. Kylä oli Dragsfjärdin kunnan keskus 1970-luvulle asti, kunnes hallinto siirrettiin Taalintehtaalle. Kärra lähikylineen muodostaa Kemiönsaaren kolmanneksi suurimman taajaman, ja alueella on noin 700 asukasta. Kärranissa sijaitsee Dragsfjärdin kirkko, lähikauppa, hostelli ja vierasvenesatama. Vanhassa kyläkannassa on myös entiset kunnantalo ja koulut. Kärranin keskusta on määritelty valtakunnallisesti merkittäväksi rakennetuksi kulttuuriympäristöksi. Kirkon ja Dragsfjärden järven välisellä kannaksella on Villa Söderkulla -niminen rakennusryhmä. Sen päärakennuksessa on toiminut aiemmin muun muassa Dragsfjärdin Säästöpankki ja Dragsfjärdin kunnantalo. Kiinteistö suunniteltiin kuitenkin 1870-luvulla asuinhuoneistoksi, kunnanhallituksen puheenjohtajan käyttöön. Tällä hetkellä rakennusryhmä on yksityisomistuksessa. Museovirasto on luetteloinut Villa Söderkullan merkittäväksi rakennetuksi kulttuuriympäristöksi (RKY) osana Kärranin keskustaa. ==Lähteet== ==Aiheesta muualla== *Kärranin kyläyhdistys Kärrabuktens byaråd Luokka:Dragsfjärdin kylät Luokka:Valtakunnallisesti merkittävät rakennetut kulttuuriympäristöt Suomessa Luokka:Varsinais-Suomen maakunnan taajamat Luokka:Suomen kirkonkylät Luokka:Suomen entiset kuntakeskukset
Ali Rial

Ali Rial (, s. 30. maaliskuuta 1980 Zemmouri) on algerialainen jalkapalloilija. Puolustajana pelaava Rial edustaa Algerian pääsarjassa pelaavaa JS Kabylieta. ==Seuraura== Rial siirtyi kaudella 2010–2011 JS Kabylien riveihin ja voitti heti avauskaudellaan Algerian cupin. Kaudella 2013–2014 Rial teki USM Algeria vastaan maalin puolesta kentästä.JS Kabylie defender Ali Rial scored a free-kick from inside his own half v USM Alger, terrible keeping helped 101greatgoals.com 14.2.2014 Viitattu 19.6.2014 Kabylie hävisi ottelun maalein 3–2. ==Maajoukkueura== Rial on ollut mukana Algerian maajoukkueessa vuodesta 2012 lähtien, mutta ei ole koskaan pelannut otteluakaan. Hänet valittiin Algerian kisajoukkueeseen vuoden 2013 Afrikan- mestaruuskisoissa, jossa Algerian kisat päättyivät alkulohkoon. ==Lähteet== Luokka:Algerialaiset jalkapalloilijat Luokka:Vuonna 1980 syntyneet Luokka:Elävät henkilöt
Pekka Kurvinen (koripalloilija)

Pekka Kurvinen (s. 4. syyskuuta 1963) on aktiiviuransa lopettanut suomalainen koripalloilija. Turun Toverien kasvatti Kurvinen pelasi Suomen koripallomaajoukkueessa vuosina 1983–1988 21 maaottelussa 4,9 pisteen keskiarvolla. Lisäksi hänelle kertyi otteluja A-nuorten maajoukkueessa.Maajoukkueprofiili Seuratasolla Kurvinen aloitti pääsarjauransa Turun NMKY:ssä, jossa hän voitti vuosien 1981–1984 välisenä aikana Suomen mestaruuden, Suomen cupin, SM-pronssin ja cup-hopean. Vuosina 1984–1988 Kurvinen pelasi Tampereen Pyrinnössä, jossa hän pelasi uransa tehokkaimman kauden 1987–1988 20,6 pisteen, 3,4 levypallon ja 1,8 syötön keskiarvoilla. Kyseisellä kaudella Kurvinen onnistui kahden pisteen heitoissaan 52,0- ja kolmen pisteen heitoissaan 43,8-prosenttisesti. Kaudella 1986–1987 hän oli koko kaudella SM-sarjan toiseksi paras riistojen ottaja 2,33 riiston keskiarvolla ja kaudella 1986–1987 runkosarjassa kolmanneksi tehokkain syöttäjä 1,83 syötön keskiarvolla. Vuosiksi 1988–1991 Kurvinen palasi vielä Turun NMKY:hyn.baskethotel.fi == Lähteet == * Pekka Kurvinen – Suomen Koripalloliitto baskethotel.fi * Maajoukkueprofiili – Suomen Koripalloliitto baskethotel.fi === Viitteet === Luokka:Suomalaiset koripalloilijat Luokka:Vuonna 1963 syntyneet Luokka:Elävät henkilöt
Luettelo Ruotsin maakuntaeläimistä

Ruotsin maakuntaeläimet valittiin vuonna 1988. Ruotsin maakunnilla on myös muita tunnuksia. Maakunta Maakuntaeläin Kuva Blekinge tamminkainen 100px Bohuslän kirjohylje Dalsland korppi Gotlanti siili Gästrikland metso Halland lohi Hälsingland ilves Härjedalen karhu Itä-Götanmaa kyhmyjoutsen Jämtland hirvi Lappi naali Länsi-Götanmaa kurki Medelpad metsäjänis Norrbotten kuukkeli Närke pähkinähiiri Skåne saksanhirvi Småland saukko Södermanland sääksi Taalainmaa huuhkaja Uplanti merikotka Värmlanti susi Västerbotten kuovi Västmanland metsäkauris Ångermanland majava Öölanti satakieli ==Katso myös== * Suomen maakuntatunnukset ==Aiheesta muualla== * Nordiska riksmuseet – Landskapsdjur * Landskapsdjur - En resa genom Sverige Votum & Gullers Förlag *
Teppo Kaivola

Teppo Sakari Kaivola (16. maaliskuuta 1939 Nokia – 10. kesäkuuta 2019 Kangasala) oli suomalainen koripalloilija. == Elämä ja urheilu-ura == Nokian NMKY:n kasvatti Kaivola pelasi miesten SM-sarjaa Tampereen Pyrinnössä vuosina 1959–1966. Kauden 1962–1963 Kaivola pelasi uransa parhaalla, 14,9 pisteen keskiarvolla.Teppo Kaivola - Suomen Koripalloliitto Vuosina 1965–1966 Kaivola toimi Pyrinnön koripallojaoston puheenjohtajana. Kaivola oli myös hyvä keilaaja ja sijoittui lajin vuoden 1968 SM-kilpailuissa 11:nneksi. Hän kuului Tampereen Keilailuliiton johtokuntaan.Urheilumme Kasvot Osa 3 Palloilu Kaivola asui Kangasalla jo 1970-luvun alussa ja työskenteli tuolloin kunnansihteerinä. Hän kuoli Kangasalla 80-vuotiaana 10. kesäkuuta 2019Kuolinilmoitus Ikuisuus.fi. == Lähteet == * * Teppo Kaivola Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1939 syntyneet Luokka:Vuonna 2019 kuolleet
Ponta de Pico

Ponta do Pico eli Pico Alto on Portugalille kuuluvan Azorien saariryhmän ja samalla koko Portugalin valtion korkein huippu. Se sijaitsee Picon saarella. Ponta do Pico on kerrostulivuori, joka kohoaa 2 351 metrin korkeuteen. ==Historiaa== Tunnetun historian aikana Pico ei ole koskaan purkautunut varsinaisesta pääkraatteristaan. Vuosina 1562–1564 sattunut purkaus vuoren kaakkoissivustalta synnytti laavavirran, joka ylsi mereen asti. Vuoden 1718 purkauksen laavavirta pysähtyi rannikolle. Viimeisin purkaus on tapahtunut joulukuussa 1720, minkä jälkeen vuori on viettänyt enemmän tai vähemmän hiljaiseloa. 29\. syyskuuta 2009 raportoitiin vuoren huipulla olevan fumarolin tupruttelevan ilmaan vulkaanisia kaasuja. CIVISAn () raporttien mukaan ilmiö tapahtui aikaisin aamulla ja oli havaittavissa useissa kohdin Picon saarella sekä naapurisaarella Faialilla. Kaasupurkausta lukuun ottamatta kaikki muut sensorit näyttivät kuitenkin normaaleja arvoja, joten ilmiölle ei löytynyt varsinaisesti selitystä. ==Geologiaa== Pico on osa Madalenan vulkaanista ryhmää, yhtä kolmesta vulkaanisesta yksiköstä, jotka muodostavat Picon saaren. Alueella tunnetaan kolme historiallisella ajalla tapahtunutta purkausta, vuosina 1562, 1718 ja 1720.José Madeira & António Brum da Silveira (October 2003), p.748 Pinnanmuotojen perusteella vuori on syntynyt holoseenikaudella ja radiohiilimittaukset viittaavat myös vahvasti siihen, että vuori on alle 6 000 vuotta vanha. Strukturaalisesti alue voidaan jakaa kahteen osaan: itse vuoreen ja sen itäpuolella olevaan repeämään (). Kraatteri Pico Alto on halkaisijaltaan noin 500 metriä ja syvyydeltään noin 30 metriä. Sen vieressä on Piquinho, noin 70 metriä korkea vulkaaninen keko, joka muodostaa vuoren varsinaisen huipun. Montanha_do_Pico_Piquinho.jpg | Pico Piquinho Montanha_do_Pico_Crater.jpg | Ponta de Picon kraatteri ==Lähteet== == Aiheesta muualla == Luokka:Azorit Luokka:Kerrostulivuoret Luokka:Euroopan tulivuoret Luokka:Portugalin vuoret
Tapio Koskinen (koripalloilija)

Tapio Koskinen (s. 22. elokuuta 1935) on aktiiviuransa lopettanut suomalainen koripalloilija. Pispalan Tarmon kasvatti Koskinen pelasi miesten SM-sarjaa kasvattajaseurassaan yhteensä kolme kautta vuosina 1953–1956. Viimeisen Tarmon-pääsarjakautensa hän pelasi pääsarjauransa parhaalla pistekeskiarvolla 10,6. Tampereen Pyrintöön Koskinen siirtyi kaudeksi 1960 ja edusti seuraa vuoteen 1966 asti.baskethotel.fi == Lähteet == * Tapio Koskinen – Suomen Koripalloliittobaskethotel.fi === Viitteet === Luokka:Suomalaiset koripalloilijat Luokka:Vuonna 1935 syntyneet Luokka:Elävät henkilöt
Kuningas Fahdin cup 1995

Kuningas Fahdin cup 1995 järjestettiin 6.-13. tammikuuta Saudi-Arabian Riadissa. Turnaus oli nimetty Saudi-Arabian kuningas Fahdin mukaan. Turnauksen voitti Tanska, joka voitti loppuottelussa Argentiinan 2-0. Paras maalintekijä oli Meksikon Luis García kolmella maalilla. Kummankin lohkon voittaja eteni suoraan loppuotteluun ja toiseksi sijoittuneet pronssiotteluun. == Joukkueet == Joukkue Maanosaliitto Karsiutuminen Osallistumiskerta AFC Isäntämaa 2. UEFA EM-kilpailujen 1992 voittaja 1. AFC Aasian-mestaruuskilpailuiden 1992 voittaja 1. CONMEBOL Copa Américan 1993 voittaja 2. CONCACAF 1993 CONCACAF Gold Cupin voittaja 1. CAF 1994 African Cup of Nationsin voittaja 1. ==Ottelupaikka== Kaikki ottelut pelattiin King Fahd Stadiumilla Riadissa. Riad King Fahd II Stadium Kapasiteetti: 67 000 ==Lohkovaihe== ===Lohko A=== Joukkue O V T H TM PM ME P 2 1 1 0 3 1 +2 4 2 1 1 0 3 1 +2 4 2 0 0 2 0 4 −4 0 ===Lohko B=== Joukkue O V T H TM PM ME P 2 1 1 0 5 1 +4 4 2 1 1 0 3 0 +3 4 2 0 0 2 1 8 -7 0 ==Pronssiottelu== ==Loppuottelu== Vuoden 1995 Kuningas Fahdin cupin voittaja: TANSKA Ensimmäinen mestaruus ==Lähteet== *http://footballmundial.tripod.com/wc/confederations_cup1992.htm Luokka:Maanosaliittojen cup Luokka:Saudi-Arabian jalkapallo Luokka:Vuoden 1995 jalkapallo
Mathew Leckie

Mathew Leckie (s. 4. helmikuuta 1991 Melbourne) on australialainen jalkapalloilija, joka edustaa vuodesta 2017 lähtien saksalaista Hertha Berliniä. Aiemmin hän on Saksassa pelannut Borussia Mönchengladbachissa, FSV Frankfurtissa ja FC Ingolstadt 04:ssä. Hän on pelipaikaltaan laitalinkki tai hyökkääjä. Nopeudestaan sekä suoraviivaisesta pelityylistään tunnettu Leckie valittiin Australian joukkueeseen vuoden 2014 MM-kisoihin. Hän on pelannut 63 maaottelua ja tehnyt niissä 11 maalia. Hän pelasi täydet minuutit Australian kaikissa kolmessa ottelussa sekä vuoden 2014 että vuoden 2018 MM-kilpailuissa. 2022 MM-kilpailuissa, alkulohkon ottelussa Tanskaa vastaan Leckie teki Australian ainoan maalin, joka takasi maalle jatkopaikan. == Lähteet == Luokka:Australialaiset jalkapalloilijat Luokka:Vuonna 1991 syntyneet Luokka:Elävät henkilöt
Šantung (kangas)

Šantung on alun perin villisilkistä kudottua kangasta, jonka pinta on hieman epätasainen ja juovikkaan vaihteleva. Vaikutelma saadaan aikaan käyttämällä palttinakudoksen loimena grège-silkkilankaa ja kuteena epätasaista villisilkkiä. Šantungin tyyppistä kangasta valmistetaan silkin ohella myös muun muassa viskoosista, villasta ja nailonista. Kangastyyppi on saanut nimensä Shandongin maakunnasta Kiinassa. Šantungia käytetään muun muassa naisten leninkeihin. ==Lähteet== Luokka:Kangaslajit
Saad Tedjar

Saad Tedjar (, s. 14. tammikuuta 1986 Béjaïa) on algerialainen jalkapalloilija. Keskikentällä pelaava Tedjar edustaa Algerian pääsarjassa pelaavaa ASO Chlefiä. ==Seuraura== Tedjar aloitti jalkapalloilun Paradoun riveissä vuonna 2006 ja siirtyi lainalle JS Kabylien riveihin kaudeksi 2009–2010. Kauden jälkeen Tedjar siirtyi kahden vuoden sopimuksella Kabylien riveihin. Hän saavutti vuonna 2011 Algerian cupin mestaruuden. Heinäkuussa 2013 Tedjar siirtyi ASO Chlefiin. ==Maajoukkueura== Tedjar pelasi ensimmäisen maaottelunsa Algerian maajoukkueessa 12. elokuuta 2011 2012 Afrikan- mestaruuskisojen karsintaottelussa Tansaniaa vastaan.EN : Les 25 pour Tanzanie – Algérie DZfoot 12.8.2011 Viitattu 19.6.2014 Hänet valittiin myöhemmin vuoden 2013 Afrikan-mestaruuskisoihin, jossa Algerian kisat päättyivät kuitenkin alkulohkoon. ==Lähteet== Luokka:Algerialaiset jalkapalloilijat Luokka:Vuonna 1986 syntyneet Luokka:Elävät henkilöt
Ven

Ven (tansk. ja aiemmin ruots. Hven) on Ruotsille kuuluva Juutinraumassa sijaitseva saari. Etäisyyttä Skånen länsirannikolta saarelle on 4,5 kilometriä ja Sjællandin itärannikolta Tanskasta 8,5 kilometriä. Saaren pinta-ala on 7,5 neliökilometriä ja vuonna 2009 saarella oli 359 asukasta. Saari muodosti aiemmin oman kunnan, jota vastaa alueeltaan nykyinen Sankt Ibbin piiri. Ven tunnetaan Backafallin jyrkästä rannasta. Tanskalainen tiedemies Tyko Brahe rakennutti 1500-luvulla linnansa Uranienborgin ja observatorionsa Stjerneborgin saaren keskelle. Venillä sijaitsee Sankt Ibbin kirkko. ==Aiheesta muualla== Luokka:Landskronan kunta Luokka:Ruotsin saaret
Djamel Haimoudi

Djamel Haimoudi (s. 10. joulukuuta 1970 Oran, Algeria) on algerialainen jalkapallotuomari. Hän tuomitsee ammatikseen Algerian pääsarjassa Ligue 1:ssä. Haimoudi on myös ollut kansainvälisen jalkapalloliiton FIFA:n virallinen tuomari jo vuodesta 2004 asti. Kotimaansa liigassa hän on tuominnut vuodesta 2001. Kansainvälisissä arvoturnauksissa Haimoudi on tuominnut yksissä alle 20-vuotiaiden MM-kisoissa sekä kolmissa Afrikan-mestaruuskilpailuissa. Vuoden 2013 Afrikan-mestaruuskisoissa hän tuomitsi finaalin Nigerian ja Burkina Fason välillä. Haimoudi valittiin vuonna 2012 Afrikan vuoden jalkapallotuomariksi. Maanosien välisissä kilpailuissa hän on ollut tuomarina Confederations Cupissa 2013 sekä 2014 MM-kisoissa, jossa hänen teki MM-debyyttinsä Australian ja Hollannin välisessä ottelussa alkulohkon toisella kierroksella. == Lähteet == * http://worldreferee.com/site/copy.php?linkID=844&linkType;=referee&contextType;=bio Luokka:Algerialaiset jalkapallotuomarit Luokka:Vuonna 1970 syntyneet Luokka:Elävät henkilöt
Josip Drmić

Josip Drmić (s. 8. elokuuta 1992 Laachen) on sveitsiläinen jalkapalloilija, joka edustaa Englannin korkeimmalla sarjatasolla Valioliigassa pelaavaa Norwich Cityä. Hän on pelipaikaltaan hyökkääjä. Drmić on pelannut Saksan Bundesliigassa yhteensä 107 ottelua ja tehnyt niissä 31 maalia Nürnbergin, Bayer Leverkusenin, Borussia Mönchengladbachin ja Hamburger SV:n joukkueissa vuosina 2013–2019. Ensimmäisellä bundesliigakaudellaan hän teki Nürnbergille 17 maalia ja oli liigan kolmanneksi paras maalintekijä. Englannin Valioliigassa hän teki ensimmäisen maalinsa kuudennessa liigaottelussaan Aston Villaa vastaan. Kroatialaiset sukujuuret omaava Drmić on edustanut Sveitsiä vuoden 2012 olympiaturnauksessa sekä vuosien 2014 ja 2018 MM-kilpailuissa. Vuoden 2018 turnauksessa hän teki maalin tasapeliin päättyneessä alkulohko- ottelussa Costa Ricaa vastaan. Hän teki A-maajoukkuedebyyttinsä syyskuussa 2012 ja ensimmäiset kaksi maaottelumaaliaan Kroatiaa vastaan maaliskuussa 2014. == Lähteet == Luokka:Sveitsiläiset jalkapalloilijat Luokka:Vuonna 1992 syntyneet Luokka:Elävät henkilöt
Tiki-taka

Tiki-taka on lyhyihin syöttöihin, nopeaan liikkeeseen ja pallonhallintaan perustuva jalkapallon pelityyli, jota hyödyntämällä Espanjan maajoukkue sekä FC Barcelona ovat saavuttaneet menestystä. Pelityyli sai alkunsa 1990-luvulla Johan Cruijffin ollessa Barcelonan valmentajana, mutta myöhemmin sitä muokkasivat Espanjan valmentajat Luis Aragonés ja Vicente del Bosque. Tiki- taka on saanut nimensä sen yhdestä olennaisesta osasta, nopeista ja terävistä syötöistä. Pelityyliä on kritisoitu, koska jotkut pitävät sitä tylsänä pallonhallinnan takia. == Alkuperä == Tiki-taka sai alkunsa jo 1990-luvulla, mutta nimen keksi espanjalainen urheilutoimittaja Andrés Montes vasta vuoden 2006 MM-kisojen aikana Espanjan pelattua Tunisiaa vastaan. Tiki-takan kehittäjänä pidetään hollantilaista Johan Cruijffia, joka valmensi FC Barcelonaa vuosina 1988–1996. Omalla peliurallaan niin sanotun totaalisen jalkapallon tunnetuksi Hollannin joukkueessa tehnyt Cruijff sovelsi totaalista jalkapalloa tiki-takaan. Myöhemmin Barcelonan valmentajat, kuten Frank Rijkaard ja etenkin Josep Guardiola, sovelsivat tiki-takaa eteenpäin. Guardiolan jakson (2008–2012) aikana pelitapa kehittyi siten, että pienikokoiset ja tekniset pelaajat, kuten Lionel Messi ja Xavi, olivat siinä tärkeitä. Tiki-takalla Espanja voitti maailmanmestaruuden vuonna 2010 ja Euroopan-mestaruuden vuosina 2008 ja 2012. FC Barcelona voitti Guardiolan aikana useita mestaruuksia, kuten Espanjan liigamestaruuden muutamaan otteeseen sekä Mestarien liigan. == Taktiikat == Tiki-takassa ei ole välttämättä aina niin sanottua ysipaikan pelaajaa eli puhdasta hyökkääjää, vaan joskus käytetään niin sanottua valeysiä, joka on usein hyökkäävä keskikenttäpelaaja. Vuoden 2012 EM-turnauksessa Espanja pelasi voitokkaasti tällä taktiikalla. Myös puolustus on yksi tiki-takan tärkeitä osia, sillä se on usein todella tiivis ja vaikeasti murrettava. == Naisten jalkapallo == Naisten jalkapallossa tiki-takaa on käyttänyt esimerkiksi Japani, joka saavutti kultaa vuoden 2011 MM-kisoissa voittamalla ennakkosuosikit emäntämaa Saksan ja Yhdysvallat. Japania valmensi Norio Sasaki. == Kritiikki == Monet ovat kritisoineet tiki-takaa sen passiivisuudesta ja liian suuresta pallonhallintaprosentista. Heidän mielestään pelitapaa käyttävät joukkueet pelaavat tylsää ja vähämaalista peliä. Jotkut ovat moittineet pelitapaa myös siitä, että heidän näkemyksensä mukaan siinä on kentällä vain keskikenttäpelaajia, ei lainkaan hyökkääjiä tai puolustajia. Luokka:Jalkapallotermit Luokka:Jalkapallon taktiikat Luokka:Espanjan jalkapallo
Claes Albert Tulindberg

Claes (Klas) Albert Tulindberg (11. syyskuuta 1802 Oulu – 31. lokakuuta 1865 Helsinki) oli suomalainen matemaatikko. Tulindbergin vanhemmat olivat kamarineuvos, säveltäjä Erik Tulindberg ja Margareta Kristina Nylander. Hän kävi Turun katedraalikoulua ja pääsi ylioppilaaksi Turussa 1818. Tulindberg opiskeli Turun akatemiassa ja Helsingin yliopistossa valmistuen filosofian kandidaatiksi 1827 ja maisteriksi 1828. Tulindberg toimi Helsingin yliopiston (Aleksanterin yliopiston) puhtaan matematiikan dosenttina 1829–1859. Hän oli osallisena vuonna 1830 tapahtuneessa Puolan maljan nimellä tunnetussa poliittisessa skandaalissa paljastamalla sen, että ylioppilaat ja kaksi Helsingin yliopiston opettajaa olivat juoneet Puolan maljan. Claes Tulindbergin sisar Maria Simelius (1792–1843) johti miehensä Jakob Simeliuksen vuonna 1818 Helsinkiin perustamaa Simeliuksen kirjapainoa miehensä kuoleman jälkeen vuosina 1826–1843. == Lähteet == * Luettu 19.6.2014. * Helsingin yliopiston opettaja- ja virkamiesmatrikkeli 1640-1917, osa P-Ö * Maria Simeliuksen elämäkerta Kansallisbiografiassa Luokka:Suomalaiset matemaatikot Luokka:Vuonna 1802 syntyneet Luokka:Vuonna 1865 kuolleet
Menestys ja moraali

Menestys ja moraali on Outi Nyytäjän kirja vuodelta 2007. Teoksen julkaisi Minerva. == Aiheesta muualla == * Leena Kalliokoski: Outi Nyytäjä. Suomen kuvalehti 10.4.2007. * Irmeli Salo: Sinun on pakko menestyä. Talouselämä 4.4.2007. * Pekka Wahlstedt: Nyt Jeesuskin olisi luuseri. Helsingin sanomat 21.4.2007. * Sari Varpula: Outi Nyytäjä: Missä olet, taisteleva kirkko? Sana 26.4.2007. * Sanna Stellan: Kaksoisagentti . Voima 4/2007. Luokka:Kirjat etiikasta Luokka:Kirjat yhteiskunnasta Luokka:Suomalaiset filosofian tietokirjat Luokka:Vuoden 2007 kirjat
Vänoxa

Vänoxa on saari Kemiönsaaren kunnan Hiittisissä. Vajaan viiden neliökilometrin kokoisella saarella on kolme ympärivuotista asukasta, joita palvelee yhteysalus M/s Stella. Saarella on 10-reikäinen golfkenttä. Vänoxa on Hiittisten itäosan isoimpia saaria yhdessä naapurisaaren Ängesön-Bergön kanssa. Kapea salmi erottaa saaret toisistaan. Saari kuuluu yhdessä lähisaarien kanssa Vänoxan kylään, jonka kantatila sijaitsee saarella. ==Lähteet== Luokka:Hiittisten kylät Luokka:Kemiönsaaren saaret
Antiikin mytologia

Antiikin mytologia voi viitata seuraaviin: * Kreikkalainen mytologia * Roomalainen mytologia
Sigmund Lillebjerka

Sigmund Lillebjerka (12. kesäkuuta 1931Gunnar Hemmingsen, Sigmund Lillebjerka - et komponistportrett fra Nordland fylkeskommune (video) Bodø – 27. heinäkuuta 2015 Bodø) oli norjalainen säveltäjä. Hän oli pääasiassa itseoppinut, mutta hän sai lisäksi yksityisopetusta useilta säveltäjiltä, joiden joukossa olivat Per Hjort Albertsen, Sigurd Berge, Bjørn Kruse ja Olav Anton Thommessen. Lillebjerka voitti teoksillaan useita palkintoja, kuten Bodøn kaupungin kulttuuripalkinnon ja ILIOS-palkinnon sekä NRK:n ensimmäisen ja toisen palkinnon.The Living Composers Project: Sigmund Lillebjerka Sigmund on viulisti Sveinung Lillebjerkan ja sellisti Ørnulf Lillebjerkan isä. Lillebjerkan tuotanto koostui pääasiassa orkesteri- ja kamarimusiikkiteoksista, mutta hän sävelsi myös muun muassa kamarioopperan Saturn Rings ja baletin The Sea Monster. == Lähteet == Luokka:Norjalaiset säveltäjät Luokka:Oopperasäveltäjät Luokka:Vuonna 1931 syntyneet Luokka:Vuonna 2015 kuolleet
Immalanjärvi

Immalanjärvi on suurehko järvi Imatralla lähellä Venäjän rajaa. Järven pinta- ala on 19,96 neliökilometriäImmalanjärvi Jarviwikissä. Viitattu 20.6.2014. ja se on Suomen 176. suurin järvi.Järvitilastot. Jarviwiki. Viitattu 20.6.2014. Järven itäinen Varpaanlahti ulottuu Venäjän puolelle saakka.Immalanjärvi, Karttapaikka. Viitattu 11.3.2018. Immalanjoen lasku-uomana on Unterniskanjoki, joka laskee Vuokseen Venäjän puolella Ensossa. Unterniskanjoki ei ole Immalanjärven alkuperäinen lasku-uoma. Alun perin Immalanjärvi laski Vuokseen Tainionkosken alapuolella. Lasku-uoman suunta käännettiin vuonna 1894 osana Vuoksen vesivoiman rakentamiseen valmistautumista ja kun Immalanjärven pintaa haluttiin laskea sen läheltä kulkemaan suunnitellun rautatien rakennustöiden helpottamiseksi. Järven valuma alue on 65, 656 km². Suomen valuma-aluejaossa järvi luetaan Immalanjärven valuma-alueeseen (4.192), joka on osa Vuoksen aluetta (4.19), joka edelleen luetaan Suur-Saimaan alueeseen (4.1) Vuoksen vesistössä (4). Nimi "Immalanjärven valuma-alue" vesistön osa-alueen nimenä on epätarkka, koska todellisuudessa kyseessä on Unterniskanjoen valuma-alue. == Lähteet == ==Aiheesta muualla== * Kalastus Immalanjärvellä. Kalapaikka.net Luokka:Imatran järvet Luokka:Leningradin alueen järvet Luokka:Vuoksen alue Luokka:Suomen ja Venäjän raja
Hämeenlinna Huskies

Hämeenlinna Huskies oli amerikkalaiseen jalkapalloon erikoistunut urheiluseura. Huskiesin kotikenttä oli Hämeenlinnassa sijaitseva Kaurialan kenttä. Hämeenlinna Huskiesin alaisuudessa oli myös cheerleading -jaosto. Hämeenlinna Huskies Cheerleaders, lyhennettynä HHC, joka kuului Suomen Cheerleading liittoon (SCL). Huskiesin edustusjoukkue voitti II-divisioonan kaudella 2014 ja nousi kaudelle 2015 I-divisioonaan. Huskies voitti I-divisioonan kaudella 2016 ja nousi Vaahteraliigaan. Ensimmäisellään Vaahteraliigakaudellaan (2017) Huskies sijoittui kolmanneksi. Kauden 2018 kintaalla seuran miesten edustusjoukkueen yhdysvaltalainen päävalmentaja jätti tulematta Suomeen, jolloin osa pelaajista purki sopimuksensa. Tämän seurauksena Huskies luopui sarjapaikastaan. Huskiesin naisten joukkue perustettiin vuonna 2013. Naisten toiminta loppui seuran velkojen vuoksi vuonna 2018. == Lähteet == Luokka:Entiset suomalaiset amerikkalaisen jalkapallon seurat Luokka:Entiset hämeenlinnalaiset urheiluseurat Luokka:Vuonna 2011 perustetut urheiluseurat
Viitta ja tikari (täsmennyssivu)

Viitta ja tikari tarkoittaa seuraavia: *Viitta ja tikari, sanonta *Viitta ja tikari, Fritz Langin ohjaama elokuva vuodelta 1946 *Viitta ja tikari, Richard Franklinin ohjaama elokuva vuodelta 1984 *Viitta ja Tikari, sarjakuvahahmo *Viitta ja tikari : johdatus poliittiseen jännityselokuvaan, Matti Salon elokuvakirja vuodelta 2015
Poiksillan rautatieasema

Poiksillan rautatieasema () on rautatieliikennepaikka (linjavaihde) Karjalan radalla Kiteellä entisen Kesälahden kunnan alueella, noin 11 kilometriä Kesälahden asemalta etelään. Liikennepaikka avattiin vuonna 1966 Parikkalan ja Säkäniemen välisen oikoradan varteen. Se käsittää pääraiteen lisäksi yhden sivuraiteen puutavaran lastausta varten, eikä siellä ole henkilöliikennettä. == Lähteet == Luokka:Kiteen rautatieliikennepaikat
M-Klooribentsoehappo

m-Klooribentsoehappo eli 3-klooribentsoehappo (C7H5ClO2) on orgaaninen yhdiste ja bentsoehapon kloorattu johdannainen. Yhdistettä käytetään pääasiassa orgaanisessa synteesissä valmistettaessa muita yhdisteitä. Aine on o- ja p-klooribentsoehappojen isomeeri. ==Ominaisuudet== Huoneenlämpötilassa m-klooribentsoehappo on väritöntä tai valkoista kiteistä ainetta. Yhdiste liukenee pieniä määriä veteen ja paremmin kuumaan kuin kylmään veteen. Yhdisteen klooriatomi ei korvaudu yhtä helposti muilla ryhmillä kuin m-klooribentsoehapon muissa isomeereissä. Aine ei myöskään hapetu helposti ja dekarboksylaatioreaktiot ovat harvinaisia. m-Klooribentsoehappo on heikko happo ja sen happovakion arvo on 1,5·10-4 mol/dm3. ==Valmistus ja käyttö== m-Klooribentsoehappoa voidaan valmistaa klooraamalla bentsoehappoa, mutta tällöin muodostuu myös muita isomeerejä. Yhdistettä voidaan valmistaa myös m-klooritolueenista joko hapettamalla tai klooraamalla yhdisteen metyyliryhmä ja hydrolysoimalla muodostuva tuote. Neljäs tapa syntetisoida m-klooribentsoehappoa on m-klooribentsyylikloridin hydrolyysi. m-Klooribentsoehappoa käytetään valmistettaessa muita kemikaaleja esimerkiksi difenyylieettereihin kuuluvia rikkaruohomyrkkyjä, m-anisiinihappoa ja lääkeaineita. ==Lähteet== Luokka:Bentsoehapot Luokka:Klooribentseenit
Heleno de Freitas

Heleno de Freitas (s. 12. helmikuuta 1920 São João Nepomuceno, Brasilia – k. 8. marraskuuta 1959 Barbacena, Brasilia) oli brasilialainen jalkapalloilija. Hän pelasi suurimman osan urastaan (1939–1948) brasilialaisessa Botafogossa. Vuonna 1945 hänet valittiin Etelä-Amerikan parhaaksi keskushyökkääjäksi. De Freitas tunnetaan myös värikkäistä elämänvaiheistaan. De Freitasin isä kuoli pojan ollessa 12-vuotias, ja tämän jälkeen perhe muutti Rio de Janeiroon. Tarinan mukaan de Freitasin jalkapalloura alkoi, kun Botafogon kykyjenetsijä näki hänen pompottelevan appelsiineja Copacabanan rannalla. Hän kouluttautui lakimieheksi, mutta valitsi jalkapalloilijan uran tehtyään ammattilaissopimuksen 18-vuotiaana. Hän oli joukkuetoveriensa karttama, mutta joukkueensa kannattajien rakastama pelaaja, joka kärsi päihde- ja uhkapeliongelmista. Temperamenttinsa ja kampauksensa myötä de Freitas sai Botafogon pahimman vastustajan Fluminensen kannattajilta pilkkanimen "Gilda" Rita Hayworthin esittämän elokuvahahmon mukaan. Botafogo myi de Freitasin vuonna 1948 argentiinalaiseen Boca Juniorsiin. Argentiinassa asuessaan hänellä on kerrottu olleen suhde Eva Perónin kanssa. De Freitas palasi seuraavana vuonna Brasiliaan Vasco da Gamaan, jossa hän saavutti Rio de Janeiron osavaltion mestaruuden, mutta tuli heitetyksi laiskuutensa takia joukkueen ulkopuolelle. Tästä raivostuneena de Freitas uhkaili valmentajaa harjoituksissa lataamattomalla pistoolilla. Vuonna 1950 hän siirtyi kolumbialaiseen Junioriin, jossa pelatessaan hän ystävystyi Gabriel García Márquezin kanssa. De Freitas ei päässyt yrittämään suuren unelmansa maailmanmestaruuden voittamista, sillä vuosina 1942 ja 1946 MM-kilpailut oli jouduttu jättämään väliin sodan vuoksi, eikä Brasilian maajoukkueen valmentaja Flavio Costa valinnut häntä vuoden 1950 turnaukseen. De Freitas palasi vuonna 1951 jälleen Brasiliaan. Hän sairastui kuppaan, mutta kieltäytyi hoidoista, ja hänen sukulaisensa pakottivat hänet mielisairaalaan. 1958 MM-kilpailuissa Brasilia voitti kultaa ja 17-vuotias Pelé nousi maailmantähdeksi. De Freitas ei kestänyt tämän seuraamista, vaan yritti itsemurhaa polttamalla kymmentä savuketta samanaikaisesti. Seuraavana vuonna hän kuoli hoitamattoman kupan aiheuttamiin komplikaatioihin. Marcos Eduardo Neves on kirjoittanut de Freitasin elämästä kirjan Nunca Houve um Homem Como Heleno, jonka pohjalta on tehty myös elokuva Heleno. == Lähteet == * Kanerva, Juha. Brasilian "Kirottu prinssi" kuoli yksinäisenä, Urheilusanomat 25/2014 s. 56. * Sherwood, Zack. Lover, Fighter, Jogador: The Unbelievable Life of Heleno de Freitas. Sounds and Colours 6.3.2012. Luokka:Brasilialaiset jalkapalloilijat Luokka:Vuonna 1920 syntyneet Luokka:Vuonna 1959 kuolleet
Juha Kanerva

Juha Petteri Kanerva (s. 23. syyskuuta 1965 Lahti) on suomalainen urheilutoimittaja ja urheiluhistoriaan erikoistunut tietokirjailija. Kanerva on työskennellyt vuodesta 2002 Urheilusanomien ja Ilta-Sanomien urheilutoimittajana ja kuulunut vuodesta 2010 vakiokeskustelijoihin Ylen Aamu- tv:n Jälkihiki-ohjelmassa. Hän on voittanut kahdesti Vuoden urheilukirja -palkinnon: vuonna 2007 teoksesta Rakas jalkapallo (yhtenä kokoomateoksen kirjoittajista) ja vuonna 2012 kirjasta Urheilulajien synty. Vuonna 2015 Kanerva oli ehdolla Vuoden urheilujournalistiksi Suomen urheilugaalassa. Kanerva kirjoitti lokakuussa 2023 ilmestyneen Readme.fi:n kustantaman kirjan Kalle Rovanperä – Mestarin tarina, jonka hän kirjoitti kuitenkin ilman Kalle Rovanperän suostumusta, eikä häntä edes haastateltu kirjaan. Rovanperä yritti muuttaa kirjan nimeä siinä kuitenkaan onnistumatta. Vuonna 2019 Kanerva kirjoitti elämäkertakirjan Teemu Pukista, niinikään ilman Pukin suostumusta tai yhteistyötä hänen kanssaan. Pukki kommentoi, ettei hänellä ole mitään tekemistä kirjan kanssa. Kanerva on opiskellut historiaa Helsingin yliopistossa vuosina 1984–1990. Vuosina 1991–2000 hän työskenteli informaatikkona Suomen Urheilukirjastossa. == Teokset == * * * * * * * Joulupukki se ainoa oikea. Readme.fi 2024 == Lähteet == == Aiheesta muualla == Juha Kanerva 375 humanistia -sivustolla 19.4.2015. Helsingin yliopiston humanistinen tiedekunta. Luokka:Suomalaiset urheilutoimittajat Luokka:Suomalaiset urheilukirjailijat Luokka:Vuonna 1965 syntyneet Luokka:Elävät henkilöt